Krafan á okkur sem höfum barist fyrir málefnum þolenda er að trúa þeim samstundis . “ Og svo framvegis , allt í þessum dúr . Gunnar hringdi meira að segja í konuna sem hann sagði , hlæjandi , að hefði „ nauðgað “ sér , til að biðja hana afsökunar og sagði ekkert af orðum hans innihalda nokkurn sannleika . Orðræða baráttunnar sem þeir hlógu að er nú notuð að til að mála þá upp sem fórnarlömb . Því karlar verða fyrir ofbeldi líka ! Sérstaklega þegar brot ofbeldismanna eru opinberuð eru þeir gjarnir á að snúa öllu við , afvegaleiða , hóta og ljúga til að fólk eigi erfitt með að halda þræði og atburðarrásin týnist í hávaðanum . Þetta hafa Klausturfantarnir gert af mikilli list . Fólk sem var alveg brjálað fyrst segist ekki nenna þessu máli lengur , getum við ekki talað um eitthvað annað ! Svo hafði þetta gengið of langt , orðið að einelti , þau sem reyndu að halda umræðunni á lofti urðu aðhlátursefni . Nú eigum við að hunsa öll rauðu ljósin og trúa lygunum . Þetta snerist um að hjóla í tíkina sem gerðist svo djörf að sýna þolendum stuðning og halda ræðu um #metoo . Pólitík nauðgunarmenningar Flokkar sem innihalda kvenhatandi karla fá meira fylgi eftir að gröfturinn vellur upp á yfirborðið . Gerendur eru þolendur , þolendur eru gerendur . Stuðningsfólk þolenda verða hlægileg , góða fólkið sem kann ekki að stoppa og slappa af . Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir .